Gradonačelnik Dražen Srpak prisustvovao 40. županijskim sportskim susretima umirovljenika


U Gornjem Mihaljevcu na SRC „Parku mladosti“ održani su 40. županijski sportski susreti umirovljenika na kojima su sudjelovali brojni članovi umirovljeničkih udruga iz cijelog Međimurja.
Događaju je prisustvovao i gradonačelnik Grada Mursko Središće Dražen Srpak, koji je podržao članove Podružnice umirovljenika Mursko Središće, a koji su i ove godine bili dio ovog lijepog druženja i sportskog natjecanja.
Uz sportske discipline, najvažniji dio susreta bilo je druženje, razgovor i dobro raspoloženje svih sudionika. Ovakvi susreti godinama okupljaju umirovljenike te potvrđuju koliko su važni zajedništvo, aktivan život i međusobno povezivanje.

